Menga êlule ra nata Awusturalya de daristanî vêşenê. Nê şewatan de heta nika 8 mîlyon hektar warî bîyî wel. Dûyê şewatî resa Amaerîkaya Başûrî ya ke Awusturalya ra bi hezaran kîlometreyan dûrî ya.
Selahîyetdaranê Şîlî û Arjantînî eşkerayîye daye û pare kerd ke dûyê şewatê Awusturalya resa welatê înan. Eşkerayîyan de ame parekerdene ke dû Okyanusê Pasîfîkî ser o resa Şîlî ya ke Awusturalya ra 12 hezar kîlometreyan dûrî ya.
Ajansê meteorolojîyî yê Arjantînî SMNyî da zanayene ke dû şeş hezar metreyan ra dima dest pêkeno û îxtîmal çin o ke bikewo la dûyî ra tîje bîye sûr.
Yeno vatene ke nê hewrî dûyê xo biresnê heta Brezîlya.
